recursal/SuperWikiNEXT-32B huggingface dataset:
**மாட்டிறைச்சி வளையங்கள்** (*Beef rings*) என்பது ஆறு முதல் இருபத்து நான்கு பண்ணைகளைக் கொண்ட கூட்டுறவுக் குழுக்கள் ஆகும். இந்த குழுவில் உள்ள ஒவ்வொரு உறுப்பினரும் கோடைக் காலத்தில் ஒரு விலங்கை இறைச்சிக்காக தரவேண்டும் (இறைச்சி அந்த பண்ணையிலோ அல்லது இறைச்சி கூடத்திலோ அந்த உறுப்பினர் செலவிலோ வெட்டப்படும்).

20-ம் நூற்றாண்டின் தொடக்கம் வரை வடஅமெரிக்க விவசாயிகளிடம் மாட்டிறைச்சி வளையங்கள் புழக்கத்தில் இருந்தது, ஏனென்றால் அவர்களிடம் எந்த குளிர்பதனமிடும் முறைகள் இல்லை. பன்றிகள் சிறிதாக இருந்தாலும் புகையால் பதப்படுத்தப்பட்ட பன்றி உடலை அது கெட்டுப்போவதற்குள் ஒரு குடும்பத்தாலே அதை உண்டுவிட முடியும், ஆனால் கால்நடைகளை பொருத்தவரையில் அப்படி இல்லை, புகைபிடித்த அல்லது உப்பிடப்பட்ட மாட்டிறைச்சி எந்த விதத்திலும் புகழ் பெற்றது இல்லை

இறைச்சிக் கூடத்திலிருந்து கிடைக்கபெற்றவுடன், இறைச்சி கூட்டுறவில் உள்ள அங்கத்தினருக்கு விநியோகிககப்படும், ஒவ்வொறு வாரமும் சதைப்பகுதியையோ, வறுத்த துண்டோ அல்லது கொதிக்கின்ற மூட்டு பகுதியோ தரப்படும். ஒவ்வொரு மிருகமும் வரிசையாக இறைச்சிக்காக வெட்டப்பட்டு, அனைத்து உறுப்பினர்களுக்கும் புதிய இறைச்சி கோடைக்காலம் முழுவதும் கிடைத்ததா என்று கூட்டுறவு சங்கம் உறுதிபடுத்துகிறது. விநியோகிக்கப்பட்டவை, எடை பார்க்கப்படுகிறது அதனால் நியாயமான பங்கு அனைவருக்கும் கிடைக்கிறது.

குளிர்விக்கும் முறையில் ஏற்பட்ட தொழில்நுட்ப வளர்ச்சி, விவசாயிகளின் அதிக பொருளாதார வளர்ச்சி, அதிக சுதந்திரம் மற்றும் இறைச்சி கூடத்திலிருந்தோ, பதப்படுத்தியோ வைத்திருப்பதற்கு பதில் கறிகடைகளில் இருந்தே விவசாயிகளால் கறி வாங்கும் திறன் போன்ற பல்வேறு காரணங்களால் மாட்டிறைச்சி வளையங்கள் இல்லாமல் போனது.

இவற்றையும் காண்க
----------------

* இறைச்சித் தொழிற்றுறை

மேற்கோள்கள்
-----------

1. ↑  Ian MacLachlan (2002). *Kill and Chill*. University of Toronto Press. பக். 124.
2. ↑  Lyle Dick (2008). *Farmers "making Good"*. University of Calgary Press. பக். 170. .
**இராமபுரம் (தமிழ்: இராமபுரம்)** என்பது தமிழ்நாடு மாநிலத்தில் கன்னியாகுமரி மாவட்டத்தில் உள்ள ஒரு கணக்கெடுப்பு கிராமமாகும். 
இராமபுரம் 8°05′03″N 77°32′31″E﻿ / ﻿8.08403°N 77.54187°E﻿ / 8.08403; 77.54187-இல் அமைந்துள்ளது. கன்னியாகுமரி மாவட்டத்தின் அகத்தீசுவரம் வட்டத்தில் இராமபுரம் உள்ளது. இராமபுரம் கிராமத்தின் அஞ்சல் குறியீடு 629 303 ஆகும்.

அருகாமையில் உள்ள ஊா்கள்
-----------------------

* 2.7 கி.மீ தொலைவில் கன்னியாகுமரிக்கு கிழக்கேயும்  ,
* 9.8 கி.மீ தொலைவில் சுசீந்திரத்திற்கு தென் கிழக்கேயும் ,
* 15.1 கி.மீ தொலைவில் நாகா்கோவிலுக்கு  தென் கிழக்கேயும்,
* 1.5 கி.மீ தொலைவில் வெள்ளமடத்திற்கு தென்கிழக்கேயும் அமைந்துள்ளது.

ஊர் நிகழ்வுகள்
--------------

இந்த ஊர் ஏறத்தாழ 150 ஆண்டுகள் பழமை வாய்ந்தது. இந்த ஊரில் குடியிருப்பவர்கள் அனைவரும் நாஞ்சில் நாட்டு வெள்ளாள பிள்ளை என்னும் ஒரே சமுதாயத்தை சார்ந்தவர்கள். அவர்கள் அனைவரும் மரபுவழி இந்துக்கள் என்றாலும் இராமபுரத்தில் உள்ள குடும்பங்கள் சுமார் 150 ஆண்டுகளுக்கு முன்னர் ரோமன் கத்தோலிக்கத்திற்கு மதமாற்றம் செய்யப்பட்டனர். இவர்கள் இந்து மத தோழர்களின் பண்பாடு, மரபுகளைத்தொடர்ந்து பின்பற்றுகிறார்கள்.

இராமபுரத்தின் அருகே ஆண்டார்குளம் என்ற பெரிய கிராமம் உள்ளது. ஆண்டார்குளம் பரப்பளவிலும் மக்கள் தொகையிலும் பெரியதாக இருந்தாலும் அனைத்து செயல்களுக்கும் இராமபுரம் தான் மையமாக விளங்குகிறது மேலும் இராமபுரம் தான் புகழ்பெற்றதாக உள்ளது.

ஒவ்வொரு ஆண்டும் இந்த ஊர் கார்மேல் அன்னையின் விழாவினை கொண்டாடி வருகிறது. மண்ணின் மைந்தர்கள் உலகத்தில் எங்கு வசித்தாலும் விழாவின்போது இங்கு வந்து தங்கள் அன்பையும் நன்றியுணர்வையும் அன்பான தாய் மேரிக்கு காட்டுகிறார்கள். மேலும் அவர்கள் தங்கள் நண்பர்களையும் உறவினர்களையும் இவ்விழா நாட்களில் சந்திப்பது வழக்கமாக இருந்து வருகிறது.

இராமபுர மக்கள் இந்தியா முழுவதிலும் வெளிநாடுகளிலும் பரவி வசித்து வருகின்றனர். அவர்கள் பணிபுரியும் எந்த நிறுவனத்திலும் முதன்மைப் பதவிகளை வைத்திருக்கிறார்கள்.

இந்த ஊரில்  கிராம நிர்வாக அலுவலகம் உள்ளது.

அண்மையில் இந்த ஊர் மக்கள் தங்கள் அருகாமையில் வசிக்கும் நண்பா்கள், உறவினா்களிடம் இருந்து நிதி திரட்டி  தேவாலய வளாகத்தில் ஒரு பெரிய கொட்டகை ஒன்றைக் கட்டியுள்ளனர்.

மேற்கோள்கள்
-----------

1. ↑  Tamil Nadu, India Villages, Town and City Complete Details.
**த ஈகுவலைசர்**  (***The Equalizer***) என்பது  2014 ஆண்டைய அமெரிக்க  அதிரடி திரில்லர் திரைப்படமாகும்.  ரிச்சர்ட் வென்க் எழுத,  அன்ட்ரோன் ஃப்குவா இயக்கியுள்ளார். இப்படமானது இதே பெயரில் 1980 களில் வெளிவந்த தொலைக்காட்சி தொடரை அடிப்படையாகக் கொண்டது. இப்படத்தில் டென்செல் வாஷிங்டன்,  மார்டன் செக்கோகஸ், சோலோ கிரேஸ் மோரேட்ஸ், டேவிட் ஹார்பர், புல் புல்மேன், மெலிசா லியோ ஆகிய நட்சத்திரங்கள் நடித்துள்ளனர்.

படத்தின் முதன்மைப் படப்பிடிப்பானது 2013 இல் மாசச்சூசெட்சில் தொடங்கியது. படத்தின் சிறப்புக் காட்சியானது  2014 செப்டம்பர் 7 அன்று டோரன்டோ சர்வதேச சர்வதேச திரைப்பட விழாவில் திரையிடப்பட்டது. உலக அளவில் செப்டம்பர் 26 அன்று வெளியிடப்பட்டது.

இந்தத் திரைப்படம் விமர்சகர்களிடமிருந்து கலவையான விமர்சனங்களைப் பெற்றது, விமர்சகர்கள் காட்சியமைப்பு, நடிப்பு, ஒலிப்பதிவு அதிரடி காட்சிகளை பாராட்டினார், என்றாலும் படத்தில் இடம்பெற்ற  வன்முறை, கதை மற்றும் திரைக்கதை போன்றவற்றை விமர்சித்தனர். இருப்பினும், படமானது உலகளாவில்  $ 192 மில்லியனுக்கும் கூடுதலாக வசூலித்து வணிக ரீதியாக வெற்றியடைந்தது. இப்படத்தின் அடுத்த பாகமானது 2018 சூலை 20 அன்று வெளியாவதாக உறுதிபடுத்தப்பட்டுள்ளது.

கதைச்சுருக்கம்
--------------

ராபட் மெக்கால் என்ற ஒரு முன்னாள் சிஐஏ உளவாளி, தன் மனைவியின் இறப்பிற்குப் பிறகு தன் அடையாளங்களை மறைத்து, அமைதியான வாழ்க்கை வாழ முயல்கிறார். இதற்கிடையில் ஒரு அப்பாவி பெண்ணிற்கு உதவப்போவதால் உருசிய மாபியாக்களாலும், ஊழலில் திளைக்கும் அமெரிக்க காவல் துறையினராலும் துன்பத்துக்கு உள்ளாக்கப்படுகிறார். இதையடுத்து நாயகன் அதிரடி விளையாட்டை விளையாட்டுக்குத் திரும்புகிறார்.

மேற்கோள்கள்
-----------

1. ↑  "*The Equalizer* (15)". *British Board of Film Classification*. September 3, 2014. September 3, 2014 அன்று பார்க்கப்பட்டது.
2. ↑  FilmL.A. (May 2015). "2014 Feature Film Study". *FilmL.A. Feature Film Study*.. பார்த்த நாள்: July 3, 2017.
3. ↑  "The Equalizer (2014) - Box Office Mojo". September 26, 2014. January 13, 2014 அன்று பார்க்கப்பட்டது.
**யாசின் பாத்கால்** (Yasin Bhatkal) என்று இந்திய உளவுத் துறை அமைப்புகளால் அழைக்கப்படும் *முகம்மது அஹ்மத் சிதிபபா* இந்தியன் முஜாகிதீன் தீவிரவாதக் குழுவைச் சார்ந்தவர். இவர் இந்தியாவில் தேடப்பட்டுவரும் குற்றவாளிகளுள் முக்கியமானவர். இவர் இந்திய நேபாள எல்லையில் பீகார் மாநிலத்தின் *மோதிகாரி* எனும் இடத்தில் 2013 ஆம் ஆண்டு ஆகஸ்டு மாதம் 28 ஆம் தேதி கைது செய்யப்பட்டார். இவர் தீவிரவாதச் செயல்களைச் செய்வதற்காக பாகிஸ்தானில் பயிற்சி எடுத்தவர்.

இளமை வாழ்க்கை
-------------

*முகம்மது அஹ்மத் சிதிபபா* 1983 ஆம் ஆண்டு ஜனவரி மாதம் 15 ஆம் தேதி பிறந்தவர். இவர் 10 வகுப்பு வரை படித்தவர். பத்தாம் வகுப்பு இறுதித் தேர்வை எழுதாமல் துபாய் நகருக்குச் சென்றார். அவரது குடுப்பத்தினரின் தகவலின் படி இவர் 2007 ஆம் ஆண்டு துபாயிலிருந்து காணமல் போய்விட்டார். சில வருடங்களுக்குப் பின் *ஷாகிதா* எனும் பெண்ணை மணந்து கொண்டு டெல்லியில் வசித்து வந்தார். அந்தப் பெண்ணிடம் தனது பெயரை *இம்ரான்* என்றும் லக்னோவைச் சேர்ந்தவர் என்றும் கூறியிருந்தார்.

குற்றச் செயல்கள்
----------------

* பெங்களூரு விளையாட்டு மைதானக் குண்டு வெடிப்பு, 2010
* புனே குண்டு வெடிப்பு

கைது நடவடிக்கை
--------------

இவர் தற்போது பீகார் காவல்துறையினரின் கட்டுப் பாட்டில் உள்ளார். இவர் இந்திய நேபாள எல்லையில் பீகார் மாநிலத்தின் *மோதிகாரி* எனும் இடத்தில் 2013 ஆம் ஆண்டு ஆகஸ்டு மாதம் 28 ஆம் தேதி கைது செய்யப்பட்டார்.

பாகிஸ்தானில் தீவிரவாதப் பயிற்சி
-------------------------------

*யாசின் பாத்கால்* 2006 ஆம் ஆண்டு தீவிரவாதப் பயிற்சி பெறுவதற்காக பாகிஸ்தானுக்குச் சென்றார். முறையான குடி நுழைவுச் சீட்டு இல்லாமல் பாகிஸ்தானுக்குச் சென்ரார். பின்னர் கராச்சியிலிருந்து பலூசிஸ்தான் நகருக்குச் சென்று பாகிஸ்தான் ராணுவத்திடம் ஆயுதப் பயிற்சி பெற்றார். 50 நாட்கள் பயிற்சிக்குப் பின்னர் *துபாய்* சென்று மீட்டும் இந்தியாவிற்கு வந்தார்.

மேற்கோள்கள்
-----------

1. ↑  list.
2. 1 2
3. ↑  "Read statement by Yasin Bhatkal's family after he was arrested". 29 August 2013 அன்று பார்க்கப்பட்டது.
4. ↑  "Yasin Bhatkal married Zahida faking as Imran of Lucknow". 30 August 2013 அன்று பார்க்கப்பட்டது.
5. ↑  "Yasin one of the August 1 Pune bombers? - The Times of India". The Times of India. 2010-02-13. Archived from the original on 2012-08-12.. பார்த்த நாள்: 2012-08-10.
6. ↑  "Indian Mujahideen Co-Founder Arrested". 6 செப்டம்பர் 2013 அன்று மூலம் பரணிடப்பட்டது. 29 August 2013 அன்று பார்க்கப்பட்டது. `|first=` missing `|last=` (உதவி)
**குழித்துறை தாமிரபரணி ஆறு** கன்னியாகுமரி மாவட்டத்தின் ஜீவநதியாக விளங்கி வரும் தாமிரபரணி ஆறு, குழித்துறை வழியாக சுமார் 62 கி.மீ. தூரம் பாய்ந்து தேங்காப்பட்டணம் பகுதியில் அரபிக் கடலில் கலக்கிறது.

வரலாறு
------

குழித்துறையாறு என பரவலாக அறியப்படுகிறது. மேற்குத்தொடர்ச்சி மலைப்பகுதியில் தோன்றி கோதையாறு, பறளியாறு, குற்றியாறு, சிற்றாறு ஆகியவை இணைந்து திருவட்டாறு அருகே மூவாற்று முகத்தில் இணைந்து தாமிரபரணியாக உருவாகி குமரி மாவட்டத்தை வளமாக்குகிறது.

குடிநீர்
--------

கன்னியாகுமரி மாவட்டத்தில் மேற்கு மாவட்ட மக்களின் குடிநீர்த் தேவையை குழித்துறை ஆறு தீர்க்கிறது. அதற்காக குழித்துறை நகராட்சி, பாகோடு, நல்லூர், உண்ணாமலைக்கடை, மெதுகும்மல் உட்பட மேற்கு மாவட்ட உள்ளாட்சி அமைப்புகள் பலவும் தாமிரபரணி ஆற்றில் உறை கிணறுகளை அமைத்துள்ளன. மேலும் குழித்துறை கூட்டுக்குடிநீர் திட்டம், கடற்கரை கிராமங்களுக்கு குடிநீர் வழங்கும் விளாத்துறை கூட்டுக்குடிநீர் திட்டம் போன்றவையும் தாமிரபரணி ஆற்றை நம்பியே செயல்படுகின்றன.

அழகியல் நிறைந்த ஆறு
-------------------

குழித்துறை தாமிரபரணி ஆறானவது இரு புறமும் விவசாயம் மற்றும் மரம் செடிகளுடன் அழகாக காட்சிதரும். 1990 க்கு மேல் ஆற்றில் மணல் அள்ளினர். இதனால், ஆற்றின் ஆழம் அதிகரித்து அதன் போக்கிலும் மாற்றம் ஏற்பட்டது. 

குழித்துறை தாமிரபரணி ஆறு ஞறாம்விளை நேசமணி பாலத்தில்
குழித்துறை தாமிரபரணி ஆறு

பண்பாடு சார்ந்தது
-----------------

அப்பகுதியில் இறந்த முன்னோர்களுக்கு பலிகர்மம் நடத்துவதற்கு ஆடிமாதம் இறுதி அமாவாசை அன்று குழித்துறை ஆற்றின் இருபுறமும் மக்கள் கூடுவார்கள். இவ்வாறு கூடும் மக்களை கவரும் விதத்தில் ஆரம்பிக்கப்பட்டது தான் வாவுபலி பொருட்காட்சி. வாவுபலியை ஆண்டுதோறும் குழித்துறை நகராட்சியால் சிறப்பாக நடத்தப்படுகிறது.

சான்றுகள்
---------

 பரணிடப்பட்டது 2021-10-18 at the வந்தவழி இயந்திரம்
டோல், மகுடி இசைக்கலைஞர்கள் (2012).
**அரியானாவின் நாட்டுப்புற இசை** இரு முக்கிய வடிவங்களை/வகைகளைக் கொண்டது. அரியானாவின் பாரம்பரிய நாட்டுப்புற இசை மற்றும் அதன் கிராமிய நாட்டுப்புற இசை. இது கதைப்பாடல் மற்றும் பிரியும் காதலர்களின் மனவேதனைகள், வீரம், பேராண்மை மற்றும் மனத்துணிவு, அறுவடை மற்றும் சந்தோசத்தை வெளிப்படுத்துவதாக இருக்கும்.

வரலாறு
------

அரியானா இசைப் பாரம்பரியத்தில் வளம் மிக்கது. இம்மாநிலத்தின் அநேக இடங்கள் இராகங்களின் பெயரால் அழைக்கப்படுகிறது. எடுத்துக்காட்டாக சர்க்கி தாத்திரி மாவட்டத்தில் அநேக கிராமங்கள் நண்டியம், சாரங்பூர், பிலாவாலா, பிருந்தாபனா, தோடி, அசாவெரி, ஜெய்சிரி, மாலக்கோஷ்னா, இந்தோளா, பைரவி மற்றும் கோபி கல்யாணா என்று இராகங்களின் பெயரால் அழைக்கப்படுகின்றன.

நாட்டுப்புற இசை
---------------

### பாரம்பரிய நாட்டுப்புற இசை

அரியானாவின் பாரம்பரிய நாட்டுப்புற இசையானது இந்திய பாரம்பரிய இசையோடு மிகுந்த தொடர்புடையதும் அதை அடிப்படையாகக் கொண்டதும் ஆகும். இந்தியாவின் அரியானா மாநிலமானது அநேக வகையான நாட்டார் பாடல்களை உருவாக்கியது மட்டுமல்ல இந்தியப் பண்பாட்டு இசையில் அநேக புதுமைகளையும் புகுத்தியுள்ளது. இந்துஸ்தானி பாரம்பரிய இராகங்கள் அல்ஹா-கன்ந்த் (1663-1202) பாடலைப் பாட உபயோகப்படுத்தப்பட்டுள்ளது. இப்பாடல் அல்ஹா மற்றும் வுடல், சித்தூர் மகாராஜா மகாராணா உதய்சிங் II (மகாராணா உதய்சிங் ராணா சங்காவின் மகன் மற்றும் பிரபலமான அதிவீரர் மகாராணா பிரதாப்பின் தந்தை), பிரம்மாக்கள், டீஜ் திருவிழாப் பாடல்கள் ஆகியவற்றை குறிப்பிட்டு பாடப்படும். ஹோலியின் பங்குனி மாதத்திற்கு ஆன பாக் பாடல்கள் மற்றும் ஹோலி பாடல்கள் ஆகும்.

### வேறுபாடு:

மேவாட்டி காரனா என்பது மேவாட் பகுதியில் உள்ள இந்துஸ்தானி இசையினை இசைப்பயிற்சி செய்யும் கலைஞர் இனக்குழுவாகும். இவர்கள் பண்டிதர் ஜாஸ்ராஜின் இசை மரபு வழி வந்தவர்களாக அறியப்படுகிறார்கள். இந்த காரானாவானது 19 ஆம் நூற்றாண்டின் பிற்பகுதியில் போபாலில் உள்ள உதத். காக்கி நாஸிர் கான் மற்றும் உதத். வாகித் கான் சகோதரர்களால் ஜோத்பூர் அரச்சபையில் நிறுவப்பட்டதாகும். இதன் காரணமாக இது ஜோத்பூர் காரனா என்றும் அழைக்கப் படுகிறது. Consequently, it is also known (though less commonly) as the Jodhpur Gharana. இந்த காரனா இசை ஒரு தனி தெய்வீக இசையமைப்பு, பாங்கு, நடை. பயிற்சி மற்றும் திறமை இவற்றோடு குவாலியர் மற்றும் தில்லியின் பாரம்பரிய இசையின் சிறுகிளையாக வெளிவந்தது. இந்த காரனா இசை 20 ஆம் நூற்றாண்டின் இறுதியில் பண்டிட்.ஜாஸ்ராஜ் கயாக்கி இசையை பிரபலமாக்கிய பிறகு வெளியில் தெரிய ஆரம்பித்து பிரபலமானது.

இவற்றையும் பார்க்க
------------------

* இந்திய நாட்டுப்புற நடனங்களின் பட்டியல்

மேற்கோள்கள்
-----------

1. 1 2 3  S. C. Bhatt and Gopal K. Bhargava, 2006, Land and People of Indian States and Union Territories: 21 Arts and Crafts of Haryana.
2. ↑  Manorma Sharma, 2007, Musical Heritage of India, Page 65.
3. 1 2  S. Gajrani, 2004, History, Religion and Culture of India, Volume 1, Page 96.
4. ↑  "காப்பகப்படுத்தப்பட்ட நகல்". 2019-04-04 அன்று மூலம் பரணிடப்பட்டது. 2020-03-20 அன்று பார்க்கப்பட்டது.
5. ↑
6. ↑
7. ↑
8. ↑
9. ↑
10. ↑
11. ↑  Nagarkar, Samarth (2013). *Raga Sangeet: Understanding Hindustani Classical Vocal Music*. New York: Chhandayan, Inc..

வெளி இணைப்புகள்
---------------

* इश्क़ हरियाणवी सांग (Ishq hariyanvi song) || latest hariyanvi new song ,Sonika Singh & Jeet Chaudhary
[*தொடர்பிழந்த இணைப்பு*]
அரியான்பொய்கை கே. செல்லத்துரை
**அரியான்பொய்கை க. செல்லத்துரை** (இறப்பு: சனவரி 2011) ஈழத்து மூத்த கலைஞரும் படைப்பாளியும் ஆவார். வன்னியின் தொன்மையையும் வரலாற்றையும் வெளிப்படுத்திய வரலாற்றாய்வாளர். வன்னியின் நாட்டார் இலக்கியங்களை அச்சுவடிவிற்கு கொண்டுவருவதில் இவர் குறிப்பிடத்தக்க அளவு பங்கு வகித்தவர்.

இலங்கையின் வட மாகாணத்தின் வன்னிப் பகுதியில் நெடுங்கேணி, அரியாமடு என்னும் சிறு கிராமத்தில் பிறந்த செல்லத்துரை முல்லைத்தீவு மாவட்டம் தண்ணீருற்று எனும் கிராமத்தில் வாழ்ந்து வந்தார்.

இலக்கியப் பங்களிப்பு
--------------------

வன்னியில் மதங் கொண்ட யானையை அடக்கிய பெண் ஒருத்தியின் வரலாற்றைக் கூறும் "வேழம்படுத்த வீராங்கனை" என்னும் முல்லைமோடியில் அமைந்த நாட்டுக்கூத்தை எழுதி நூலாக்கியுள்ளார். இதற்காக இவர் கவிகேசன், தமிழ்மணி ஆகிய விருதுகளைப் பெற்றார்.

ஓலைச்சுவடிகளில் பாதுகாக்கப்பட்டு வந்த வன்னியின் தொன்மைகளை வெளிப்படுத்தவல்ல படைப்புக்கள், வாகடங்கள், நாட்டார் இலக்கியங்கள், சிந்துநடைக்கூத்துக்கள் ஆகியவற்றைத் துரிதமாக வாசித்தறியும் திறன்கொண்ட அரியான்பொய்கை செல்லத்துரை மிகவேகமாக எழுத்தாணி மூலம் ஓலைச்சுவடியில் எழுதும் ஆற்றலும் பெற்றவராவார்.

மேற்கோள்கள்
-----------

1. ↑  வன்னியின் மூத்த கலைஞர் அரியான்பொய்கை செல்லத்துரை காலமானார் பரணிடப்பட்டது 2011-01-12 at the வந்தவழி இயந்திரம், மீனகம், சனவரி 10, 2011
2. ↑  நாட்டாரியல் ஆய்வு பரணிடப்பட்டது 2009-06-25 at the வந்தவழி இயந்திரம், ஆய்வரங்கக் கட்டுரைகள் - 2000, நூலகம் திட்டம்
| மேலைக் கங்க மன்னர்கள் (350–999) |
| --- |
| 

|  |  |
| --- | --- |
| கொங்கணிவர்மன் | (350–370) 
 |
| மாதவ மகாதிராயன் | (370–390)
 |
| அரிவர்மன் | (390–410)
 |
| விட்டுணுகோபன் | (410–430)
 |
| மாதவா III தந்தங்களா | (430–469)
 |
| அவிந்தன் | (469–529) 
 |
| துர்விந்தன் | (529–579)
 |
| முஷ்கரன் | (579–604) 
 |
| பொலவிரா | (604–629)
 |
| சிறீவிக்ரமன் | (629–654)
 |
| பூவிக்ரமன் | (654–679) 
 |
| முதலாம் சிவமாறன் | (679–726) 
 |
| சிறீபுருசன் | (726–788) 
 |
| இரண்டாம் சிவமாறன் | (788–816) 
 |
| முதலாம் இராசமல்லன் | (816–843) 
 |
| முதலாம் பிருதிவிபதி | (மறைவு 880)
 |
| இரிகங்க நீதிமார்கன்  | (843–870)
 |
| இராசமல்லன் II  | (870–907) 
 |
| இரண்டாம் நீதிமார்கன் | (907–921) 
 |
| நரசிம்மன்  | (921–933) 
 |
| இராசமல்லன் III  | (933–938) 
 |
| இரண்டாம் பிருதிவிபதி | (மறைவு 940)
 |
| இரண்டாம் பூதுகன் | (938–961) 
 |
| மருளகங்க நீதிமார்கன் | (961–963) 
 |
| மாறசிம்மன் II சத்யவாக்கியன் | (963–975) 
 |
| இராசமல்லன் IV சத்யவாக்கியன் | (975–986) 
 |
| இராசமல்லன் V (ரக்கசகங்கன்)  | (986–999) 
 |
| நீதிமார்க பெருமானடி  | (999) 
 |
| முதலாம் இராஜராஜ சோழன்(***சோழர்***) | (985–1014)
 |

 |
| * பா
* உ
* தொ
 |

**அரிவர்ம மகாதிராயன்** கங்க வம்சத்தின் 3ஆவது அரசராக அறியப்படுகிறார். இவரது ஆட்சிக்காலம் கி. பி. 247 என கூறுவாருண்டு ஆனால் ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் மாதவ மகாதிராயனின் மகன் என்கிறது கொங்கு தேச ராஜாக்கள் கையேட்டுப் பிரதி.

தலவன்புரம்
----------

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், கல்வி, கேள்விகளில் தேர்ச்சி பெற்றும், தர்மம் என யார் வந்து கேட்டாலும் அவர்களுக்கு இல்லை என்று சொல்லாது தானம் செய்தான் எனவும், அநேக கவிஞர்களை தனது அரசவையில் வைத்து ஆதரித்து வந்தான் எனவும் அறியமுடிகிறது.

தானசாசனம்
---------

**அரிவர்ம மகாதிராயன்** தனது ஆட்சிக் காலத்தில் பல தான சாசனங்களைச் செய்துள்ளான் அவைகளில் ஒன்று- சாலிவாகன சகவருடம் 210 (கி. பி. 285)சௌமிய வருடம் பங்குனி மாதம் பௌர்ணமி வியாழக்கிழமை தகடூர் கிராமத்தை அவ்வூரில் குடியிருக்கும் போர்வீரர்களுக்கு 3 பங்கும், தகடூர் மூலஸ்தானேஸ்வரருக்கு பூசை செய்யும் பிராமணருக்கு ஒரு பங்கும் தானம் செய்தான். இத்தான சாசனம் கல்வெட்டு மூலஸ்தானேஸ்வரர் கோயில் மதிற்சுவற்றில் உள்ளது

சிறப்புப் பெயர்
---------------

சிறந்த அரசாட்சி நடத்தியதால் **ஸ்ரீமத் அரிஅர மகாதிராயன்**, **தர்ம மகாதிராயன்**, **மகாசூரன்** என பட்டங்கள் பெற்றான் என்கிறது கொங்கு தேச ராஜாக்கள் கையேட்டுப் பிரதி.

சான்றாவணம்
----------

1. 1 2  கொங்கு தேச ராஜாக்கள்- கையேட்டுப் பிரதி -ஆவணக் காப்பகம்-சென்னை-5-
2. ↑
3. ↑  கொங்கு நாட்டு வரலாறு- (பக்கம்-99-100)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-
4. ↑  கொங்கு நாட்டு வரலாறு- (பக்கம்-100)-ஆசிரியர்- கோ. ம. இராமச்சந்திரன் செட்டியார்-அண்ணாமலைப் பல்கலைக் கழக வெளியீடு-1954-

ஆதாரங்கள்
---------

* *Kongudesarajakkal* , Government manuscript Library, Chennai
**கருவூர்ப் புராணம்** கொங்கு நாட்டிலுள்ள பாடல் பெற்ற தலங்களில் ஒன்றான கரூர் எனப்படும் கருவூரோடு தொடர்புடையது.

பாடியவர்
--------

கருவூர்ப் புராணத்தை பாடியவரின் பெயர் தெரியவில்லை. தமது குருநாதர் பெயரைச் சத்தியஞானி என்று இந்நூலாசிரியர் குறிப்பிடுகிறார்.

அமைப்பு
-------

கி.பி.1618இல் அரங்கேற்றம் செய்யப்பட்ட இந்நூலில் 61 சருக்கங்களும், 1131 பாடல்களும் உள்ளன.

சிறப்பு
-------

கருவூர்த் தலச்சிறப்பும், ஆனிலையப்பரை வழிபட்டுக் கதி பெற்ற மேலோர்களையும், முக்கியமாகப் புகழ்ச்சோழர், எறிபத்தர், கருவூர்த் தேவர் முதலியோர்களைப் பற்றியும் இப்புராணத்தில் விளக்கப்பட்டுள்ளது. கருவூர்த் தேவரின் விரிவான வரலாறு இதுவரை வேறு எந்த நூலிலும் கூறப்பெறவில்லை. இந்தச் சிவயோகி, தமது சித்தி நெறியால் நிகழ்த்திய அற்புதச் செயல்களை இதில் காணலாம். இப்புராணத்தில் மூலமாக கருவூர்ச் சித்தரின் வரலாற்றை அறியலாம்.

அரிய ஓவியம்
-----------

கருவூர்ப்புராணம் எழுதப்பட்ட காலத்தில் திருப்புடைமருதூர் கோயிலில் ஓவியங்கள் தீட்டப்பட்டன. இந்தக் கோயில் திருநெல்வேலி மாவட்டத்தில் உள்ளது. அப்புராணத்தில் கூறப்பெறும் கதைகள் அவ்வோவியத்தில் காட்சிகளாய் காட்டப்பட்டுள்ளன. அதில் வன்னிமரம் மீன்மழை பொழியும் காட்சியும், திருப்புடைமருதூர் ஈசனை கருவூர்த் தேவர் வணங்கும் காட்சியும் உள்ளன.

மேற்கோள்கள்
-----------

<References>



1. 1 2 3   வே.இரா.மாதவன், தமிழில் தல புராணங்கள், பாவை வெளியீட்டகம், தஞ்சாவூர்
2. ↑   குடவாயில் பாலசுப்பிரமணியன், கருவூர்த்தேவரின் உருவம் காட்டும் அரிய ஓவியம், தஞ்சை இராஜராஜேச்சரம் திருக்குட நன்னீராட்டுப் பெருவிழா மலர், 1997
அருட்சகோதரி **மேரி கென்னத் கெல்லர்** (1914?–1985) கணினி அறிவியலில் முனைவர் பட்டம் பெற்ற முதல் அமெரிக்க பெண்மணியாவார். 1965ஆம் ஆண்டு விஸ்கொன்சின் பல்கலைக்கழகத்தில் "Inductive Inference on Computer Generated Patterns." என்னும் தலைப்பின் கீழ் செய்த ஆய்வுக்காக முனைவர் பட்டம் பெற்றார்.

*அன்பின் சகோதரிகள்* என்னும் கத்தோலிக்கத் துறவற சபையில் இணைந்து 1940ஆம் ஆண்டு தனது துறவற வாக்குறுதியினை அளித்தார். அதன் பின்னர் கணித அறிவியலில் இளங்கலையும் (B.S. in Mathematics), மேலும் கணிதம் மற்றும் இயற்பியலில் முதுகலையும் (M.S. in Mathematics and Physics) தேபால் பல்கலைக்கழகத்தில் பயின்று பட்டம் பெற்றார். டார்த்மவுன்ட் கல்லூரியில் பயிலும் போது, அக்காலத்தில் ஆண்கள் மட்டுமே செய்யக்கூடியதாகக் கருதப்பட்ட, கணினித் துறையில் பேசிக் நிரலாக்க மொழியினை உருவாக்க ஊதவினார்.

1965ஆம் ஆண்டு முனைவர் பட்டம் பெற்ற பின், ஐயோவா கிளார்க் கல்லூரியில் கணினி அறிவியல் துறையினை நிறுவி அதன் இயக்குநராக இருபது ஆண்டுகளுக்குப் பதவி வகித்தார். இந்த கிளார்க் கல்லூரியில் இப்போது *கெல்லர் கணினி மையம் மற்றும் தகவல் சேவை மையம்*, இவர் பெயரால் நிறுவப்பட்டு கல்லூரி மாணவர்கள், ஆசிரியர்கள் மற்றும் அலுவலர்களுக்குக் கணினி மற்றும் தொலைத்தொடர்பு துறையில் பயிர்ச்சி அளிக்கின்றது. இக்கல்லூரியில் இவரின் பெயர் கொண்டு, "Mary Kenneth Keller Computer Science Scholarship" கல்வி ஊக்கத்தொகை மாணாக்கருக்கு வழங்கப்படுகின்றது.

கணினி அறிவியல் பற்றி இவர் நான்கு புத்தகங்கள் எழுதியுள்ளார்.

மேற்கோள்கள்
-----------

1. ↑  Women in Computing - Computing History Museum
2. ↑  "UW-Madison Computer Science Ph.D.s Awarded, May 1965 - August 1970". 2010-11-08 அன்று பார்க்கப்பட்டது.
3. ↑
4. 1 2 3  Powered by Google Docs
5. ↑  "About - National Women's History Museum - NWHM". 2012-05-10 அன்று மூலம் பரணிடப்பட்டது. 2013-05-28 அன்று பார்க்கப்பட்டது.
6. ↑  Computer Center : Clarke University
7. ↑  Mary Kenneth Keller Computer Science Scholarship - Clarke University Scholarships
8. ↑  KELLER, Mary Kenneth - Encyclopedia Dubuque
**மேரி எலிசபெத் மேப்ஸ் தாட்ஜ்** (சனவரி 26, 1831 – ஆகத்து 21, 1905) என்பவர் ஒரு அமெரிக்கச் சிறுவர் இலக்கிய எழுத்தாளர் ஆவார். இவர் தன் *ஆன்சு பிரிங்கர்* புதினத்திற்காக அறியப்படுகிறார். இப்புதினக் கதையே தமிழக அரசுப்பள்ளி 10ஆம் வகுப்பு ஆங்கிலப் புத்தகத்தில், அணையில் ஏற்பட்ட ஓட்டையைத் தன் விரலைக் கொண்டு அடைக்கும் பீட்டர் என்ற சிறுவனை மையமாகக் கொண்ட பாடமாக பயிற்றுவிக்கப்பட்டது. இவர் 19ஆம் நூற்றாண்டின் 3இல் 1 பங்கு காலத்திற்கு சிறுவர் இலக்கியத்தில் முதன்மை எழுத்தாளராக இருந்தார்.

*புனித நிக்கோலசு* என்ற இதழில் 30 ஆண்டுகளுக்கும் மேலாக தாட்ஜ் பணியில் இருந்தார். 19ஆம் நூற்றாண்டின் இரண்டாவது பாதியில் இந்த இதழ் ஒரு வெற்றிகரமான சிறுவர் இதழாக நீடித்தது. இந்த இதழ் கிட்டத்தட்ட 70,000 பிரதிகள் விற்பனையானது. இந்த இதழில் பரிந்துரைத்தல், உருவாக்குதல் மற்றும் பங்களிப்புகளைப் பெறுதல் ஆகிய பணிகளைச் செய்ய இவருக்கு ஆசிரியர்கள் இருந்தனர். எழுத விருப்பமுள்ளவர்களை எழுத வைப்பது இவரது பணியாக இருந்தது.

உலகின் முக்கியமான எழுத்தாளர்கள் பலரை தனது சிறுவர் இதழுக்காக எழுத வைப்பதில் இவர் வெற்றி கண்டார். அவர்களில் முக்கியமானவர்கள் மார்க் டுவெய்ன், லூயிசா மே அல்காட், ஆர். எல். இசுட்டீவன்சன், ஆல்பிரட் டென்னிசன், ஹென்றி வாட்ஸ்வொர்த் லாங்ஃபெல்லோ, வில்லியம் கல்லன் பிரையன்ட், ஆலிவர் வென்டெல் ஹோம்ஸ் சீனியர், பிரெட் ஹார்ட், யோவான் ஹே, சார்லசு டுட்லே வார்னர், எலிசபெத் இசுடூவர்டு பெல்ப்சு வார்டு, மற்றும் பலர். ஒரு நாள் இரட்யார்ட் கிப்ளிங் இவரிடம் இந்தியக் காட்டைப் பற்றிய ஒரு கதையைக் கூறினார். தான் தொடர்புடைய *புனித நிக்கோலசு* இதழுக்காக அக்கதையை எழுதுமாறு தாட்ஜ் கூறினார். கிப்ளிங் அக்கதையை அந்நேரத்தில் எழுதி முடிக்கவில்லை. ஆனால் முயற்சித்தார். அக்கதையே *தி ஜங்கிள் புக்*.

உசாத்துணை
---------

1. ↑  Dodge 1905, ப. 1059.
2. ↑  Ellsworth 1919, ப. 89-.
யானையின் மேல் அஜாதசத்ரு
ராஜ்கிரில் உள்ள அஜாதசத்ருவின் ஸ்தூபி, இங்குதான் அஜாதசத்ருவின் அஸ்தி வைக்கப்பட்டுள்ளது
**அஜாதசத்துரு** (சமஸ்கிருதம் अजातशत्रु) வட இந்தியாவிலிருந்த மகதத்தை கிமு 494-கிமு 462 வரை ஆண்ட 
ஹரியங்கா வம்சத்தின் இரண்டாவது அரசன் ஆவார்.

பழங்காலத்து பௌத்த பாலி குறிப்புகளில் இவனைப்பற்றி அறிய முடிகிறது. இவன் தனது தந்தை பிம்பிசாரனைக் கொன்று மகதத்தின் அரியாசனத்தை அடைந்ததின் மூலம் மகதம் மற்றும் அதனை சுற்றியுள்ள பகுதிகளை ஆண்டான். இதைப்பற்றி பௌத்த நூலான சமாதான சூத்திரத்தில் கூறப்பட்டுள்ளது. இவனும் புத்தரும் ஒருகாலத்தவர். அப்பொழுது புதிதாக தோன்றிய பௌத்தமும், அதன் சங்கமும் இவனது ஆதரவினால் மகதத்தில் செழிப்புடன் வளர்ந்தது. இவன் தனது தந்தையை கொல்லாமல் இருந்திருந்தால் பௌத்தத்தில் ஒரு நிலையான சோத்பன்னத்தை அடைந்திருப்பானென்று புத்தர் சமனபால சுத்தாவில் கூறியுள்ளார்.

வரலாற்றாசிரியர் ரொமிலா தாப்பரின் கூற்றுப்படி, அஜாதசத்ருவின் மகன் உதயணன் என்பவர் பாட்னா எனும் நகரம் உருவாக காரணமாயிருந்திருக்கிறான், மகதத்தின் தலைநகரமான ராஜகிரகத்தின் பாதுகாப்பை பலப்படுத்தியிருக்கிறான். மகதத்தின் அரியாசனத்தை அடைய தனது தந்தை பிம்பிசாரனைக் கொண்றான். தனது அண்டை நாடுகளான கோசலத்தையும், காசியையும் வென்று மகத்துடன் இனைத்துக்கொண்டான். தற்போதய பீகார் மற்றும் நேபாளத்திலிருந்த விரிச்சி கூட்டரசுடன் பதினாறாண்டுகள் போர் புரிந்தான்.

கோர் விடால் எழுதிய புதினமான கிரியேஷனில், இவனை ஆற்றல் மிக்க கொடுங்கோண் அரசனாகவும், சிறார்களிடம் பாலியல் ஆர்வமுள்ளவனாகவும் சித்தரித்துள்ளார்.[]

மேலும் படிக்க
-------------

* உதயணன்
* சமனபால சுத்தா

குறிப்புகள்
-----------

1. ↑  John Marshall, A Guide to Sanchi, 1918 p.58ff (Public Domain text)
2. 1 2  India's Ancient Past, by R.S. Sharma
3. 1 2  India: A History. Revised and Updated, by John Keay
4. ↑  Ajathashatru
5. ↑  "The Chronicles of Ajatashatru – The King of Magadh Empire!". 2017-11-13 அன்று மூலம் பரணிடப்பட்டது. 2017-10-28 அன்று பார்க்கப்பட்டது.

* ரூமிலா தாப்பர், 1996. *A History of India (Volume One)*. Oxford University Press.
**மேரி எட்வார்ட்சு** *(Mary Edwards)* (அண். 1750 – செப்டம்பர் 1815) ஒரு மாந்தக் கணிப்பாளர் ஆவார். இவர் கப்பல்பயண வான்காட்டி அலுவலகத்தில் பணி செய்தார். நெட்டாங்குக் குழும்ம் சம்பளத்துப் பணிசெய்ய எடுத்த சில பெண்களில் இவர் ஒருவர். அப்போது அறிவியல் பணிக்காகச் சம்பளம் முத்லில் பெற்றவர்கள் இக்குழுவினரே.

சூரியன், நிலா, கோள்களின் இருப்பிடங்களை ஒவ்வொருநாளின் பல்வேறு மணிகளில் கணக்கீட்ட 35 மாந்தக் கணிப்பாளர்களில் இவரும் ஒருவராவார். இத்தரவுகள் கடலில் கப்பலைச் செலுத்தும் மாலுமிகளுக்குப் பயன்பட்டன.

வாழ்க்கைப்பணி
-------------

மேற்கோள்கள்
-----------

1. ↑  Croarken, Mary (October–December 2003). "Mary Edwards: Computing for a Living in 18th-Century England.". *IEEE Annals of the History of Computing* **25** (4): 9–15. doi:10.1109/MAHC.2003.1253886.. பார்த்த நாள்: 19 October 2012.
2. ↑  "Palimpsests, patronage and (negative) publicity in a Maskelyne cache". *Board of Longitude project blog*. Royal Museums Greenwich. 7 ஆகத்து 2012. 29 அக்டோபர் 2013 அன்று மூலம் பரணிடப்பட்டது. 19 அக்டோபர் 2012 அன்று பார்க்கப்பட்டது.
**லாங் மார்ச் 5** (Long March 5) என்பது சீன நாட்டின் அதிக எடைப் பளுவைத் தூக்கிச் செல்லும் செலுத்து வாகனம் ஆகும். இது *சைனா அகதெமி பார் லாஞ்ச் வெகிக்கிள் டெக்னாலஜி* உருவாக்கிய ஒன்றாகும். இந்த செலுத்து வாகனத்தின் திறன் அமெரிக்காவின் டெல்டா IV செலுத்து வாகனத்துடன் ஒப்பிடத் தகுந்ததாகும். 3 நவம்பர் 2016 அன்று இது முதன் முதலில் வெற்றிகரமாக ஏவப்பட்டது.

வரலாறு
------

இருபது ஆண்டுகள் திட்டமிட்ட பின்னர் சீன அரசு 2007 ம் ஆண்டில் இத்திட்டத்திற்கு ஒப்புதல் அளித்தது. இது சீனாவின் பெய்ஜிங் நகர் அருகேயுள்ள *தியான்ஜின்* எனும் கடற்கரை நகரில் கட்டுவிக்கப்பட்டது. இதன் முதல் சோதனை ஏவுதல் 16 ஆகஸ்டு 2016 அன்று செய்யபட்டது.

மேம்பாடு
--------

*லாங் லெகோ* என்பவர் இத்திட்டத்தின் தலைமைப் பொறியாளராக இருந்தார். சீன நாட்டின் தேவைகளை பூர்த்தி செய்யும் விதத்தில் இச்செலுத்து வாகனம் உருவாக்கப்பட்டது. இதன் மூலம் அடுத்த 20 முதல் 30 ஆண்டுகளில் அதிக எடையுடையவற்றை பூமியின் தாழ் வட்டப்பாதைக்கும் புவிநிலைச் சுற்றுப்பாதைத் திட்டஙளுக்கும் பயன்படுத்த இயலும். 2001 இல் அறிவிக்கப்பட்ட இத்திட்டம் இதன் தொடக்க மேம்பாட்டினை 2002 ஆம் ஆண்டில் தொடங்கியது. இத்திட்டத்திற்கான நிதி ஒதுக்கீடு 2007 ஆண்டில் செய்யப்பட்டது.

ஏவுதல் விவரம்
-------------

| வாகன எண் | தியதி | ஏவுதளம் | மேலடுக்கு நிலை | செயற்கைக்கோள் | செயல்திறன் |
| --- | --- | --- | --- | --- | --- |
| 1 | 3 நவம்பர் 2016 | வெஞ்சாங் LC-1 (Wenchang LC-1) | YZ-2 | ஸிஜியான் 17 (Shijian 17) | வெற்றி |
| 2 | 2 ஜூலை 2017 | வெஞ்சாங் LC-1 (Wenchang LC-1) | ஏதுமில்லை | ஸிஜியான் 18 (Shijian 18 | திட்டமிடப்பட்டுள்ளது |
| 3 | நவம்பர் 2017 | வெஞ்சாங் LC-1 (Wenchang LC-1) | ஏதுமில்லை | சாங் 5 (Chang'e 5) | திட்டமிடப்பட்டுள்ளது |
| 4 | 2018 | வெஞ்சாங் LC-1 (Wenchang LC-1) | ஏதுமில்லை | தியான்ஹி (Tianhe) | திட்டமிடப்பட்டுள்ளது |
| 5 | 2020 | வெஞ்சாங் LC-1 (Wenchang LC-1) | ஏதுமில்லை | செவ்வாய்த் திட்டம் | திட்டமிடப்பட்டுள்ளது |

மேற்கோள்கள்
-----------

1. ↑  "Successful Launch of Long March-7 Rocket". English cctv இணையத்தளம். 11 சூன் 2017 அன்று பார்க்கப்பட்டது.
2. ↑  "China conducts Long March 5 maiden launch". nasaspaceflight இணையத்தளம். 11 சூன் 2017 அன்று பார்க்கப்பட்டது.
**அஜ்ஜனஹள்ளி, பெங்களூர் தெற்கு** (*Ajjanahalli, Bangalore South*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும்.  இது கர்நாடகத்தின் பெங்களூர் மாவட்டத்தில் பெங்களூர் தெற்கு வட்டத்தில் அமைந்துள்ளது.

அமைவிடம்
--------

இந்த ஊரானது மாநில தலைநகரான பெங்களூரில் இருந்து 21 கிலோமீட்டர் தொலைவில் உள்ளது.

மக்கள் வகைபாடு
--------------

இந்த கிராமத்தின் மொத்தப் பரப்பளவு 589.84 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 584 வீடுகள் உள்ளன. கிராமத்தின் மொத்த மக்கள் தொகையானது 2,541 ஆகும். இதில் பெண்களின் எண்ணிக்கை 1,271 என்றும், ஆண்களின் எண்ணிக்கை 1,270 என்றும் உள்ளது. கல்வியறிவு பெற்றவர்கள் விகிதம் 66.98% ஆகும். இதில் ஆண்களின் எழுத்தறிவு விகிதம் 72.60% என்றும், பெண்களின் எழுத்தறிவு விகிதம் 61.37% என்றும் உள்ளது.

மேற்கோள்கள்
-----------

1. ↑  "Yahoo! maps India :". 2008-12-18 அன்று மூலம் பரணிடப்பட்டது. 2009-04-17 அன்று பார்க்கப்பட்டது. Ajjanahalli, Bangalore South, Bangalore, Karnataka
2. ↑  "Ajjanahalli Village in Bangalore South (Bangalore) Karnataka - villageinfo.in". *villageinfo.in*. 2023-06-30 அன்று பார்க்கப்பட்டது.
**லாங் பீச்** அமெரிக்காவின் கலிபோர்னியா மாநிலத்தில் உள்ள ஒரு நகரம் ஆகும்.
லாசு ஏஞ்சல்சு வட்டத்தில் பசிபிக் கடற்கரையோரமாக இந்த நகரம் அமைந்துள்ளது.
2010 ஆம் ஆண்டு கணக்கீட்டின்படி மக்கள் தொகை 462257. கலிபோர்னியா மாநிலத்தில் மக்கள் தொகை நெருக்கத்தில் ஏழாவது இடத்தில் உள்ளது.

அமைவிடம்
--------

லாசு ஏஞ்சல்சின் கவுன்டியின் தென்கிழக்கிலும் ஆரஞ்சு கவுன்டியின் எல்லையிலும் லாங் பீச் நகரம் உள்ளது. லாசு ஏஞ்சல்சு நகருக்கும் லாங் பீச் நகருக்கும் இடையில் உள்ள தொலைவு 35 கிலோ மீட்டர் ஆகும். அண்மையில் சூழ்ந்துள்ள சில ஊர்களை ஊள்ளடக்கிய லாங் பீச்சின் பரப்பளவு ஏறத்தாழ 51 சதுரக் கிலோ மைல்கள் ஆகும்.

தட்பவெப்ப நிலை
--------------

பெரும்பாலும் மத்திய தரைக்கடல் தட்பவெப்ப நிலை நிலவுகிறது. பகல் பொழுது நீண்டும், கோடைக்காலத்தில் இரவில் பனிப்பொழிவும் குளிரும் உள்ளன. தென் கலிபோர்னியாவில் உள்ள பிற இடங்கள் போல இங்கும் குளிர் காலத்தில் மழை பெய்கிறது.

தொழில் நகரம்
------------

லாங் பீச் துறைமுகம் அமெரிக்காவில் பெரியதாகக் கருதப்படுகிறது. துறைமுகத்தில் 
கன்டயினர்கள் வணிகம், கப்பல் போக்குவரத்து வணிகம், எண்ணெய்க் கிணறுகள்
அவற்றைச் சார்ந்த தொழிற்சாலைகள் ஏராளமாக உள்ளன. வானூர்திப் பாகங்கள்,
தானியங்கிகளின் பாகங்கள் ஆகியவற்றின் உற்பத்திகள் நடைபெறுகின்றன. இவையன்றியும் பெட்ரோலிய வேதியல் பொருள்கள் ஆக்கமும், இல்ல அலங்காரப் பொருள்கள் செய்வதும் நடக்கின்றன.

கல்வி நிலையங்கள்
----------------

பொதுப் பள்ளிகளும் தனியார்ப் பள்ளிகளும் இங்கு உள்ளன. கலிபோர்னியா மாநிலப் பல்கலைக்கழகம், லாங் பீச் சிட்டி கல்லூரி, டெவ்ரி பல்கலைக்கழகம், பசிபிக் கடற்கரைப் பல்கலைக்கழகச் சட்டப்பள்ளி என்று பல உயர்நிலைக் கல்வி நிலையங்கள் உள்ளன.

போக்குவரத்து ஏந்துகள்
---------------------

லாங் பீச் நகரில் பேருந்துகள், தொடர்வண்டிகள், தனியார் மகிழுந்துகள் எனப் பல போக்குவரத்து வசதிகள் உள்ளன. லாங் பீச் வானூர்தி நிலையம் உள்ளது. பன்னாட்டுப் பயணங்களுக்கு லாசு ஏஞ்சல்சு பன்னாட்டு வானூர்தி நிலையம் உள்ளது.

சுற்றுலா இடங்கள்
----------------

* பசிபிக் ஆக்குவாரியம்
* காட்டலினா எக்சுபிரஸ்
* லாங் பீச் வாட்டர் பிரண்ட்
* நேபிள்ஸ் ஐலண்ட்
* எல் டொராடோ நேச்சர் சென்டர்
* ரோசிஸ் டாக் பீச்
* வால்டர் பிரமிட்
* லாங் பீச் கலை அருங்காட்சியகம்
* தி மேரி குயீன்

சான்றாவணம்
----------

1. ↑  "காப்பகப்படுத்தப்பட்ட நகல்". 2012-08-22 அன்று மூலதளத்திலிருந்து பரணிடப்பட்டது எடுக்கப்பட்டது. 2012-08-22 அன்று பார்க்கப்பட்டது.
2. ↑
3. ↑
**மேரி செல்லி** (மேரி ஷெல்லி, *Mary Shelley*, ஆகஸ்ட் 30, 1797 – பெப்ரவரி 1, 1851) ஒரு பிரித்தானிய பெண் எழுத்தாளர். புதினங்கள், சிறுகதைகள், கட்டுரைகள், பயண இலக்கியம், வாழ்க்கை வரலாறு, நாடகங்கள் என பல இலக்கிய பாணிகள் எழுதியவர். பிராங்கென்ஸ்டைன் என்ற காத்திக் திகில் புதினத்துக்காக பரவலாக அறியப்படுகிறார். திகில் புனைவின் முன்னோடிகளில் ஒருவராகவும் கருதப்படுகிறார். தனது கணவரும் புகழ்பெற்ற ஆங்கிலக் கவிஞருமான ஷெல்லியின் படைப்புகளை தொகுத்து வெளியிட்டு அவை புகழடைய முக்கிய காரணமாகவும் விளங்கினார்.

அரசியல் மெய்யியலாளர் வில்லியம் காட்வின்னுக்கும், பெண்ணியவாதி மேரி வால்ஸ்டன்கிராஃப்டுக்கும் பிறந்தவர் மேரி ஷெல்லி. இவருடைய தந்தை இவருக்கு சிறு வயதில் பன்முக தாராண்மியக் கல்வியினை வழங்கினார். வில்லியம் காட்வினின் அரசியல் கொள்கைகளைப் பின்பற்றுபவர்களுள் ஒருவரான கவிஞர் ஷெல்லியைக் காதலித்து மணம் புரிந்தார். கணவருடன் சேர்ந்து ஐரோப்பாவில் பல இடங்களில் வாழ்ந்தார். 1818ம் ஆண்டு பெயரிலி எழுத்தாளராக தனது முதல் புதினமான பிராங்கென்ஸ்டைன் ஐ வெளியிட்டார். இப்புதினம் அறிபுனை மற்றும் திகில் புனைவு பாணிகளில் ஒரு முன்னோடியாகத் திகழுகிறது. இப்பாணிகளில் இன்றுவரை பல படைப்புகளுக்குத் தூண்டுகோலாகவும் முன்மாதிரியாகவும் அமைந்துள்ளது. 1822ல் கணவர் இறந்த பின்னர் இங்கிலாந்து தி்ரும்பினார். மேலும் பல புதினங்கள், வாழ்க்கை வரலாறுகள், கட்டுரைகள் ஆகியவற்றை எழுதினார். தனது 53வது வயதில் தற்கொலை செய்து கொண்டார். 1970கள் வரை பிராங்கென்ஸ்டைன் புதினத்துக்காகவும், ஷெல்லியின் கவிதைகளை பிரபலப்படுத்தியதற்காகவும் மட்டுமே மேரி இலக்கிய உலகில் அறியப்பட்டார். ஆனால் அண்மையக் காலங்களில் அவருடைய பிற இலக்கியப் படைப்புகளின் மீது இலக்கியத் திறனாய்வாளர்களின் கவனம் திரும்பியுள்ளது.

வெளி இணைப்புகள்
---------------

* குட்டன்பர்க் திட்டத்தில் மேரி ஷெல்லியின் படைப்புகள்
**அட்டிவேரி பறவைகள் சரணாலயம்** *(Attiveri Bird Sanctuary)*இந்திய மாநிலமான கர்நாடகாவின் உத்தர கன்னட மாவட்டத்திலுள்ள முண்டுகாடு தாலுகாவில் இருக்கிறது.  இது முண்டுகாடிலிருந்து 15 கி.மீ தொலைவிலும், ஊப்ளி-தார்வாடிலிருந்து 43 கி.மீ தொலைவிலும் அமைந்துள்ளது. 

சுமார் 2.23 சதுர கிமீ பரப்பளவில் அமைந்துள்ள இந்த சரணாலயம் அட்டிவேரி நீர்த்தேக்கத்திலும் அதைச் சுற்றியும் அமைந்துள்ளது. நீர்த்தேக்கத்தை சுற்றியுள்ள சரணாலயத்தின் ஒரு பகுதியில் நதி மற்றும் இலையுதிர் காடுகள் உள்ளன.

உண்ணிக்கொக்கு, கொண்டை நீர்க்காகம், சின்ன நீர்க்காகம், வெள்ளை அரிவாள் மூக்கன், கரண்டிவாயன், கார்வெண் மீன்கொத்தி, வெண்தொண்டை மீன்கொத்திகள், இந்திய சாம்பல் இருவாச்சி, தகைவிலான் உள்ளிட்ட பறவைகள் பல இங்கு வாழ்கின்றன. சரணாலயத்தைச் சுற்றியுள்ள விவசாய நிலங்கள் பலவகையான நீர்வாழ் உயிரினங்களை ஈர்க்கின்றன.
நவம்பர் மாதம் முதல் மார்ச்சு மாதம் வரையிலான காலம் இச்சரணாலயத்தைப் பார்வையிடுவதற்கு உகந்த காலமாகக் கருதப்படுகிறது.

மேற்கோள்கள்
-----------

1. ↑  "Attiveri Bird Sanctuary". 2012-11-18 அன்று மூலம் பரணிடப்பட்டது. 2012-09-11 அன்று பார்க்கப்பட்டது.
2. ↑  "Attiveri Bird Sanctuary – Feel the Rustle of a Few Feathers". 2012-09-11 அன்று பார்க்கப்பட்டது.
**சுவேதாலியாங்கு கோவில்** (*Shwethalyaung Temple*)(பர்மியம்: *ရွှေသာလျှောင်းဘုရား*) என்பது மியான்மரில் பெகு மேற்கு பகுதியில் உள்ள புத்தக் கோயிலாகும்.

சுவேதாலியாங்கு புத்தர் சிலை
---------------------------

சுவேதாலியாங்கு புத்தர் சிலையானது சாய்ந்த நிலையில் உள்ளது. புத்தர் சிலையின் நீளம் 55 மீட்டர்கள் (180 அடி) மற்றும் உயரம் 16 மீட்டர்கள் (52 அடி) ஆகும். இது 994 ஆம் ஆண்டு மோன் மன்னர் மிகதேபாவின் காலத்தில் கட்டப்பட்டதாக நம்பப்படுகிறது. 1757இல் பெகு கொள்ளையடிக்கப்பட்டபோது இந்த சிலை காணாமல் போனது. பிரித்தானியக் காலனித்துவ ஆட்சியின் போது, 1880ஆம் ஆண்டில், சுவேதாலியாங்கு புத்தர் சிலை புதர் காடு ஒன்றின் மறைவில் மீண்டும் கண்டுபிடிக்கப்பட்டது. மறுசீரமைப்பு 1881இல் தொடங்கியது. புத்தரின் மொசைக் தலையணைகள் (அதன் இடது பக்கத்தில்) 1930இல் சேர்க்கப்பட்டன.

படங்கள்
-------

* 1900களின் முற்பகுதியில் சுவேதாலியாங்கு புத்தர்1900களின் முற்பகுதியில் சுவேதாலியாங்கு புத்தர்
* சுவேதாலியாங்கு புத்தரின் பரிமாணங்கள்சுவேதாலியாங்கு புத்தரின் பரிமாணங்கள்
* சுவேதாலியாங்கு புத்தர் கோவில்சுவேதாலியாங்கு புத்தர் கோவில்
* சுவேதாலியாங்கு புத்தரின் பின்புறத்தில் சுவேதாலியாங்கு புத்தர் கதையின் படங்கள்சுவேதாலியாங்கு புத்தரின் பின்புறத்தில் சுவேதாலியாங்கு புத்தர் கதையின் படங்கள்
* சுவேதாலியாங்கு புத்தர்சுவேதாலியாங்கு புத்தர்
* சுவேதாலியாங்கு புத்தர் கோவிலுக்குள் சிலைசுவேதாலியாங்கு புத்தர் கோவிலுக்குள் சிலை
* சுவேதாலியாங்கு புத்தர்சுவேதாலியாங்கு புத்தர்
* சுவேதாலியாங்கு புத்தர் முழுத்தோற்றம்சுவேதாலியாங்கு புத்தர் முழுத்தோற்றம்
* சிலையின் அருகில் யப்பானிய காலாட்படை, 1942சிலையின் அருகில் யப்பானிய காலாட்படை, 1942
**லாங் பூங்கா** (*Lang Park*) என்பது ஆத்திரேலியாவின் குயின்ஸ்லாந்து மாநிலத் தலைநகர் பிரிஸ்பேன் நகரின் பில்ட்டன் புறநகரில் அமைந்துள்ள முக்கிய விளையாட்டரங்கம் உள்ள இடத்தின் ஆரம்பகாலப் பெயர் ஆகும். இவ்விளையாட்டரங்கம் தற்போது **சன்கோர்ப் விளையாட்டரங்கம்** (*Suncorp Stadium*) என்ற பெயரில் அதன் தற்போதைய விளம்பரதாரரின் பெயரில் அழைக்கப்படுகிறது. லாங் பார்க் ஆசியக்கிண்ணக் கால்பந்து போட்டிகளுக்காக **பிரிஸ்பேன் விளையாட்டரங்கம்** (*Brisbane Stadium*) என அழைக்கப்படுகிறது.

தற்போதுள்ள விளையாட்டரங்கம் மூன்றடுக்குகளைக் கொண்ட நாற்சதுர வடிவ அரங்காக 52,500 இருக்கைகளைக் கொண்டதாக அமைக்கப்பட்டுள்ளது. 1914 ஆம் ஆண்டில் முன்னாள் இடுகாடு ஒன்றின் மீது நிர்மாணிக்கப்பட்டது. 1957 ஆம் ஆண்டில் பிறிஸ்பேன் ரக்பி லீக் இதனைக் குத்தகைக்கு எடுத்தது. ரக்பி தவிர்த்து, ரக்பி ஒன்றியம், மற்றும் கால்பந்து போட்டிகளும் இடம்பெறுகின்றன.

மேற்கோள்கள்
-----------

1. ↑  Suncorp Stadium History பரணிடப்பட்டது 2014-08-08 at the வந்தவழி இயந்திரம் retrieved 1 August 2014
2. ↑  "Paddington Cemeteries.". *Courier-Mail* (Qld.: National Library of Australia): p. 4. 13 சூன் 1914.. பார்த்த நாள்: 1 ஆகத்து 2014.

வெளி இணைப்புகள்
---------------

விக்கிமீடியா பொதுவகத்தில்,  
 ***லாங் பார்க்***   
என்பதின் ஊடகங்கள் உள்ளன. 

* Suncorp Stadium – Official site
முக்காலி சந்திப்பு, அமைதிப்பள்ளத்தாக்கு தேசியப் பூங்காவின் நுழைவாயில்

  

**அட்டப்பாடி தாலுகா** (**Attappady**) இந்தியாவின் கேரளா மாநிலத்தின் பாலக்காடு மாவட்டத்தில் உள்ள பழங்குடி மக்களுக்கான தாலுகா ஆகும். அட்டப்பாடி வட்டத்தின் நிர்வாகத் தலைமையிடம் அகாலி ஊராட்சி ஆகும். மண்ணார்க்காடு வருவாய் வட்டத்திலிருந்து 2021-ஆம் ஆண்டில் பிரித்து, 735 சதுர கிலோ மீட்டர் பரப்பளவு கொண்ட அட்டப்பாடி தாலுகா நிறுவப்பட்டது.

மேற்குத் தொடர்ச்சி மலையில் உள்ள அட்டப்பாடி தாலுகா, 249 சதுர கிலோ மீட்டர் பரப்பளவு கொண்ட பாதுகாக்கப்பட்ட காடுகளால் சூழப்பட்டது.. இவ்வட்டத்தில் அமைதிப்பள்ளத்தாக்கு தேசியப் பூங்கா உள்ளது. அட்டப்பாடி தாலுகாவில் குறும்பர், முதுவர், இருளர் போன்ற மலைவாழ் பழங்குடிகள் அதிகம் வாழ்கின்றனர்.

அட்டப்பாடி தாலுகாவின் கிழக்கில் மலப்புரம் மாவட்டத்தின் நீலாம்பூர் பகுதியில் உள்ள காளியாறு சமவெளியும், மேற்கில் நீலகிரி உயிர்க்கோளக் காப்பகம் அமைந்துள்ளது.

புவியியல்
---------

பவானி ஆற்றின் மீது செம்மனூர் பாலம், அட்டப்பாடி, கேரளம்
கேரளாவின் பாலக்காடு மாவட்டம், மேற்குத் தொடர்ச்சி மலையில் பாதுகாக்கப்பட்ட காடுகளால் சூழப்பட்ட் அட்டப்பாடி தாலுகா, கடல் மட்டத்திலிருந்து 750 மீட்டர் உயரத்தில் உள்ளது. அட்டப்பாடி தாலுகாவில் அமைதிப்பள்ளத்தாக்கு தேசியப் பூங்கா உள்ளது. மேலும் இங்கு பவானி ஆறு உற்பத்தியாகிறது. அட்டப்பாடி தாலுகாவின் கிழக்கில் கோயம்புத்தூர் மாவட்டத்தின் எல்லையும், வடக்கில் நீலகிரி மாவட்டத்தின் எல்லையும், தெற்கில் பாலக்காடு தாலுகாவும், மேற்கில் மண்ணார்க்காடு தாலுகாவும், ஏறநாடு தாலுகாவும் அமைந்துள்ளது.

தாலுகா நிர்வாகம்
----------------

அட்டப்பாடி பழங்குடிகள் தாலுகாவில் அகாலி, சோலையூர் மற்றும் புதூர் கிராம ஊராட்சிகள் உள்ளது.

மக்கள் தொகை பரம்பல்
-------------------

2011-ஆம் ஆண்டின் மக்கள் தொகை கணக்கெடுப்பின்படி, 16,865 வீடுகள் கொண்ட அட்டப்பாடி ஊராட்சி ஒன்றியத்தின் மக்கள் தொகை 64,318 ஆகும். அதில் ஆண்கள் 32,035 மற்றும் பெண்கள் 32,283 ஆக உள்ளனர். 6 வயதிற்குட்பட்ட குழந்தைகள் 7,009 (10.9%) ஆக உள்ளனர். சராசரி எழுத்தறிவு 75% ஆக உள்ளது. இதன் மக்கள் தொகையில் குறும்பர், முதுவர், இருளர் போன்ற பழங்குடி மக்கள் 27,627 (43%)) உள்ளனர்.மேலும் அட்டப்பாடி தாலுகாவில் தமிழர்கள் அதிக எண்ணிக்கையில் வசிக்கின்றார்கள்.

மேற்கோள்கள்
-----------

1. ↑  "The Kerala Official Language (Legislation) Act, 1969" (PDF).
2. ↑  List of Taluk Offices in Palkad District
3. ↑  "Biosphere Reserves in India". *General Knowledge Plus*.
4. ↑  "National Parks in India". *General Knowledge Plus*.
5. ↑  Suchitra M.(8/8/2005) "*Remote adivasis face health care chasm*" Free India Media, retrieved 4/3/2007 "*Remote adivasis..."* பரணிடப்பட்டது 12 ஏப்ரல் 2007 at the வந்தவழி இயந்திரம்
6. ↑  List Of Block panchayaths in Palkad District
7. ↑   › 3...PDF Web results Palakkad – DISTRICT CENSUS HANDBOOK (ref page no:260,261
8. ↑
9. ↑

வெளி இணைப்புகள்
---------------

* பொதுவகத்தில் அட்டப்பாடி தாலுகா தொடர்பாக ஊடகக் கோப்புகள் உள்ளன.
**கோ. இலட்சுமணன்** (*Govindaswamy Lakshmanan* 12 பெப்ரவரி 1924 - 10 சனவரி 2001) இந்திய அரசியல்வாதி தொழிற்சங்கவாதி, சமூகச் செயற்பாட்டாளர், திராவிட முன்னேற்றக் கழகத்தைச் சேர்ந்த நாடாளுமன்ற உறுப்பினர் ஆவார்.

வாழ்க்கைக்குறிப்பு
------------------

தஞ்சை மாவட்டம் அறந்தாங்கியைச் சேர்ந்த இலட்சுமணன் பள்ளிப் படிப்பு மற்றும் கல்லூரிப் படிப்பு முடிந்ததும் நடுவணரசுப் பணியில் சேர்ந்தார். பொது வேலை நிறுத்தத்தில் ஈடுபட்ட காரணத்தால் வேலையிலிருந்து பணி நீக்கம் செய்யப்பட்டார். அரசியலில் ஈடுபாடு கொண்டு திராவிட முன்னேற்றக் கழகத்தில் சேர்ந்தார்.

அரசியல் பணி
-----------

* 1980 இல் வடசென்னைத் தொகுதியில் நாடாளுமன்றத் தேர்தலில் போட்டியிட்டு மக்களவைக்குத் தேர்ந்தெடுக்கப்பட்டார்.
* முன்னதாக 1974 முதல் 1980 வரை இந்திய நாடாளுமன்றத்தின் மேலவையான மாநிலங்களவை உறுப்பினராக இருந்தார்.
* 1980 முதல் 1984 வரை மக்களவையில் உதவி சபாநாயகராகப் பதவி வகித்தார்.
* மேற்கு செருமனி இங்கிலாந்து போன்ற நாடுகளில் பயணம் செய்துள்ளார்.

மறைவு
-----

மாரடைப்பு காரணமாக, சனவரி 10, 2001 அன்று தனது 78 வயதில் காலமானார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-03 அன்று மூலம் பரணிடப்பட்டது. 2017-01-13 அன்று பார்க்கப்பட்டது.
2. ↑  "Former LS Deputy Speaker passes away".
அரித்துவாரில் உள்ள பதஞ்சலி யோகபீடத்தில் சுசுருதரின் சிலை
**சுசுருதர்** (Sushruta;சமஸ்கிருதம்:. सुश्रुत (sʊʃɾʊt̪),கி. மு. 800) இந்தியாவின் பண்டைய ஆயுர்வேத மருத்துவர். கி.மு 800 ஆம் ஆண்டில் வாரணாசி நகரில் வாழ்ந்த மருத்துவ முனிவர் எனக் கருதப்படுகிறார்.
 இவர் *அறுவை சிகிச்சையின் தந்தை* என்று போற்றப்படுகிறார்.
ஆயுர்வேத மருத்துவம் மற்றும் அறுவை சிகிச்சை குறித்த **சுஸ்ருத சம்ஹிதை** என்ற ஒரு மருத்துவ நூலை இயற்றியவர். சுஸ்ருத சம்ஹிதை நூல் 184 அத்தியாயங்களைக் கொண்டுள்ளது. இதில் 1120 நோய்கள், 700க்கும் மேற்பட்ட மூலிகைச்செடிகள், ஆழமான உடற்கூற்றியல் பாடங்கள், 600 மேற்பட்ட அறுவை சிகிச்சை இயந்திரங்களையும் அவற்றை சிகிச்சையில் பயன் படுத்தும் விதங்களையும் பற்றி கூறியுள்ளார்.

இவர் ஆயுர்வேதத்தையும் ஜோதிடத்தையும் அடிப்படையாகக் கொண்டு கொடிய நோய்களுக்கும் சிகிச்சை அளித்தவர். பாரதத்தின் முதல் அறுவை சிகிச்சை நிபுணர். இவர் பழங்காலத்திலேயே நுண்ணிய மூளை மண்டல பகுதி அறுவை சிகிச்சையை செய்தவர். உடலின் குறிப்பிட்ட பகுதியை மட்டும் தற்காலிகமாக உணர்வினை இழக்கச்செய்யும் முறையையும் இவர் பயன்படுத்தியுள்ளார்.இவரது மிகப்புராதன நூல்களில் கூறப்பட்டுள்ள மூலிகைகள், மருத்துவ முறைகள் ஆகியவற்றை விளக்கக் கூடியவர்கள் இல்லாததால் இந்நூல்களைப் பற்றிய புரிந்துணர்வு இந்தியாவில் மறைந்தது.

நூலின் அமைப்பு
--------------

**சுஸ்ருத சம்ஹிதை** பூர்வ தந்திரம், உத்திர தந்திரம் எனும் இரு பகுதிகளைக் கொண்டது. இதில் பூர்வதந்திரத்திலே சீத்திரஸ்தானம், நிதானஸ்தானம், சரீரஸ்தானம், கல்பஸ்தானம், சிகிச்சாஸ்தானம் எனும் ஐந்து பிரிவுகள் உள்ளன. இவை சுஸ்ருத சம்ஹிதையின் மூல நூலாகிய ஸல்லிய தந்திரத்தில் உள்ளவையாகும். உத்தர தந்திரத்தில் ஸலக்கியம், பூத வித்தியா, கமார பிருத்தியம் எனும் மூன்று பகுதிகள் உள்ளன.

மேற்கோள்கள்
-----------

1. 1 2  Dwivedi & Dwivedi (2007)
2. ↑  Lock etc. page 420
3. ↑  குமுதம் ஜோதிடம்; 31.07.2009

உசாத்துணைகள்
------------

* Dr. Rudolf Hoernle. *Medicine of India*.
* D. P. Agrawal. *Sushruta: The Great Surgeon of Yore.*
* Chari PS. 'Sushruta and our heritage', *Indian Journal of Plastic Surgery*.
* Rana RE and Arora BS. 'History of Plastic Surgery in India', *Journal of Postgraduate Medicine*.
* Gunakar Muley. 'Plastic Surgery in Ancient India'. பரணிடப்பட்டது 2006-07-07 at the வந்தவழி இயந்திரம்
* Aufderheide, A. C.; Rodriguez-Martin, C. & Langsjoen, O. (1998). *The Cambridge Encyclopedia of Human Paleopathology*. Cambridge University Press. ISBN 0521552036.
* Dwivedi, Girish & Dwivedi, Shridhar (2007). *History of Medicine: Sushruta – the Clinician – Teacher par Excellence* பரணிடப்பட்டது 2008-10-10 at the வந்தவழி இயந்திரம். National Informatics Centre (Government of India).
* Kearns, Susannah C.J. & Nash, June E. (2008). *leprosy*. Encyclopedia Britannica.
* Kutumbian, P. (2005). *Ancient Indian Medicine*. Orient Longman. ISBN 8125015213.
* Lock, Stephen etc. (2001). *The Oxford Illustrated Companion to Medicine*. USA: Oxford University Press. ISBN 0192629506.

வெளியிணைப்புகள்
---------------

* 
*
**லாகூர் பன்னாட்டு புத்தகக் கண்காட்சி** (Lahore International Book Fair) பாக்கித்தான் நாட்டின் லாகூரில் நடைபெறும் மிகப்பெரிய மற்றும் ஆண்டுதோறும் நடைபெறும் பனாட்டு புத்தகக் கண்காட்சிகளில் ஒன்றாகும்.  லாகூரில் உள்ள இயோகர் நகரில் உள்ள எக்சுபோ மையத்தில் ஐந்து நாட்கள் நடைபெறும் இக்கண்காட்சி பல்வேறு தரப்பு மக்களை ஈர்க்கிறது.  இந்நிகழ்ச்சி லாகூர் நகரத்தில் நடைபெறும் ஒரு குறிப்பிடத்தக்க கல்வி மற்றும் கலாச்சார நிகழ்வாகும்.  

லாகூர் வெளியீடுகளுக்கான மையமாக இருந்து வருகிறது, இன்றுவரை பாக்கித்தானில் 80 சதவீதத்திற்கும் அதிகமான புத்தகங்கள் இங்குதான் வெளியிடப்படுகின்றன. மேலும் பாக்கித்தானில் இலக்கியம், கல்வி மற்றும் கலாச்சார நடவடிக்கைகளின் மையமாக லாகூர் உள்ளது.  இசுலாம், வரலாறு, கல்வி, கணினி மற்றும் தகவல் தொழில்நுட்பம், பொறியியல், வணிக மேலாண்மை, மருத்துவ அறிவியல், விவசாயம், இலக்கியம், சட்டம் மற்றும் குழந்தைகள் இலக்கியம் உள்ளிட்ட பல்வேறு தலைப்புகளில் சுமார் 165 உள்ளூர் மற்றும் வெளிநாட்டு வெளியீட்டாளர்கள் மற்றும் கல்வி சார்ந்த நிறுவனங்கள் புத்தகக் கண்காட்சியில் அரங்கங்களை அமைக்கின்றன,  மத்திய கிழக்கு, இங்கிலாந்து, அமெரிக்கா மற்றும் இந்தியா போன்ற பிராந்தியங்களில் இருந்து வெளிநாட்டு வெளியீட்டாளர்கள் புத்தகக் கண்காட்சியில் பிரதிநிதித்துவப்படுத்தப்படுகின்றனர்.  இந்த ஆண்டுக்கான புத்தகக் கண்காட்சியானது, கோவிட் பெருந்தொற்று காரணமாக 3 வருட இடைவெளிக்குப் பிறகு, வசந்த காலத்தில் நடைபெறும் முதல் புத்தகக் கண்காட்சியாக மார்ச் 1 முதல் 5 வரை நடைபெற்றது.

மேலும் காண்க
------------

* தெகுரான் பன்னாட்டு புத்தகக் கண்காட்சி

மேற்கோள்கள்
-----------

1. ↑  Books galore: Lahore International Book Fair opens its doors, Express Tribune
2. ↑  Book fair concludes
3. 1 2  Daily Times – Leading News Resource of Pakistan பரணிடப்பட்டது 2008-02-12 at the வந்தவழி இயந்திரம்
4. ↑  "UPCOMING EVENTS". *expolahore.com*. 2017-01-31 அன்று பார்க்கப்பட்டது.
5. ↑  Lahore book fair gets tremendous response
6. ↑  25th Lahore Book Fair opens today | Pakistan | News | Newspaper | Daily | English | Online
7. ↑

புற இணைப்புகள்
--------------

*
நத்வாசாரை *(Nadwasaray)* இந்தியாவின் உத்தரப் பிரதேச மாநிலம் மவூ மாவட்டத்திலுள்ள , கௌசி நகருக்கு வெளியே 9 கிலோமீட்டர் தொலைவில் அமைந்துள்ள ஒரு கிராமம் ஆகும். நத்வாகாசு என்ற பெயராலும் இக்கிராமம் அழைக்கப்படுகிறது. 

2011 ஆம் ஆண்டின் நிலவரப்படி, இக்கிராமத்தின் மக்கள் தொகை சுமார் 5000 முதல் 6000 பேர் ஆகும். போதுமான அளவுக்கு அடிப்படை வசதிகளும், 24 மணி நேர மின்சார வசதியும் இல்லாத ஒரு கிராமமாக நத்வாசாரை கிராமம் இருக்கிறது. 2005 ஆம் ஆண்டில் இங்கு ஒரு தொலைபேசி இணைப்பகம் நிறுவப்பட்டது. மனிதவள மேம்பாட்டு நிறுவனம்  பரணிடப்பட்டது 2010-01-24 at the வந்தவழி இயந்திரம் இக்கிராமத்தில்தான் முதன்முதலாக ஒரு பள்ளிக்கூடத்தை நிறுவியது. 1990 ஆம் ஆண்டு அமைக்கப்பட்ட இப்பள்ளிக்கூடத்தின் பெயர் பால சிசு நிகேதன் என்பதாகும். சிறுவர் மற்றும் தொடக்கப்பள்ளியாக ஆரம்பிக்கப்பட்ட இப்பள்ளி , மவூ மாவட்டத்தின் மாவட்டக் கல்வித் துறையால் எட்டாம் வகுப்பு  பரணிடப்பட்டது 2009-06-21 at the வந்தவழி இயந்திரம் வரையிலான நடுநிலைப்பள்ளியாகத் தரம் உயர்த்தப்பட்டது. இப்பள்ளியில் 350 மாணவர்களுக்கு மேல் கல்வியறிவு பெறுகின்றனர். இவர்களில் 30 சதவீதம் மாணவர்கள் பெண்கள் என்பது குறிப்பிடத்தக்கதாகும் .

மேற்கோள்கள்
-----------

1. ↑  Parliamentary questions TELEPHONE EXCHANGES IN HARYANA AND U.P. UNSTARRED QUESTION NO 4833 ANSWERED ON 27.04.2005 available to view at
2. 1 2  "காப்பகப்படுத்தப்பட்ட நகல்". 2009-06-21 அன்று மூலம் பரணிடப்பட்டது. 2016-09-16 அன்று பார்க்கப்பட்டது.
**விவேகானந்தா கல்லூரி** (*Vivekananda College*) இலங்கை தலைநகர் கொழும்பில் உள்ள ஒரு அரசினர் தேசியப் பாடசாலை ஆகும். கொழும்பில் ஆரம்பிக்கப்பட்ட முதலாவது இந்துப் பாடசாலை ஆகும். இது 1926 மார்ச் 24 இல் ஆரம்பிக்கப்பட்டது.

வரலாறு
------

சுவாமி விவேகானந்தர் 1897 ஆம் ஆண்டில் இலங்கைக்கு வருகை தந்ததை நினைவு கூரும் முகமாகவும், கொழும்பு வாழ் இந்து மாணவர்களின் வசதிக்காகவும் 1926 ஆம் ஆண்டு மார்ச் 25 24 இல் கொழும்பு விவேகானந்த சபையினரால் கொட்டாஞ்சேனையில் இரண்டு ஆசிரியர்களுடனும், 25 மாணவர்களுடனும் ஆரம்பப் பாடசாலையாக ஆரம்பிக்கப்பட்டது. இதன் திறப்பு விழாவில் சுவாமி விபுலானந்தர், சுவாமி சச்சிதானந்தன் ஆகியோர் கலந்து கொண்டனர். முதலாவது அதிபராக கே. அருணாசலம் பொறுப்பேற்றார். முகாமையாளராக அருணாசலம் மகாதேவா பணியாற்றினார். 1962 ஆம் ஆண்டில் அரசு இப்பாடசாலையைப் பொறுப்பேற்றது.

1952 ஆம் ஆண்டில் இப்பாடசாலை க.பொ.த (சா.த) வகுப்புகளை ஆரம்பித்தது. 1963 இல் மகா வித்தியாலயமாகத் தரமுயர்த்தப்பட்டு க.பொ.த (உ.த) வகுப்பு வரை மாணவர்களைப் பயிற்றுவித்தது. 1990 ஆம் ஆண்டில் பாடசாலை வளவினுள் சித்தி விநாயகர் கோயில் கட்டப்பட்டது. 2011 இல் இங்கு சுவாமி விவேகானந்தர், விபுலானந்தர், ஆறுமுக நாவலர் ஆகியோரது உருவச்சிலைகள் நிறுவப்பட்டன.

1996 ஆம் ஆண்டில் இது தேசியப் பாடசாலையாகத் தரமுயர்த்தப்பட்டது.

பாடசாலை அதிபர்கள்
-----------------

* கே. அருணாசலம்
* கே. வி. செல்வதுரை (1950-59)
* வி. நடராசா (1959-65, 1970-73)
* எஸ். மகேசன் (1973-83)
* எஸ். மாணிக்கவாசகர் (1983-90)
* எஸ். தில்லைநாதன் (1991-95)
* டி. சந்தோசம் (1998-2005)
* திருமதி வி. பரசுராமன் (2011-13)
* ஆர். இராமையா (இன்று)

மேற்கோள்கள்
-----------

1. 1 2 3  "Vivekananda College celebrates 90th anniversary". டெய்லி நியூசு. 26 மார்ச் 2016 அன்று பார்க்கப்பட்டது.

வெளி இணைப்புகள்
---------------

* பழைய மாணவர் இணையதளம் பரணிடப்பட்டது 2016-01-11 at the வந்தவழி இயந்திரம்
* Vivekananda College celebrates 90th anniversary
[*தொடர்பிழந்த இணைப்பு*], தி ஐலண்டு, மார்ச் 20, 2016
**நத்தானியேல் எவெரெட் கிரீன்** *(Nathaniel Everett Green)*  (21 ஆகத்து 1823 – 10 நவம்பர் 1899) ஓர் ஆங்கிலேய ஓவியரும் கலையாசிரியரும் வானியலாளரும் ஆவார். இவர் நில இயற்கையையும் உருவக் காட்சிகளையும் தொழில்முறையில் வரைந்ததோடு, கோள்களின் ஓவியங்களை வரைந்து பெரும்புகழ் எய்தினார்.

200pநத்தானியேல் கிரீனின் செவ்வாய் நிலப்படம்
இவர் ஆணுடை வணிகரான பெஞ்சமின் கோல்டெர் கிரீனுக்கும்(1793–1865) எவெரெட் எனப்பட்டஏலிசபெத் பெட்சிக்கும்(1795–1837) பிரிச்ட்டோலில் பிறந்தார்; இவர் 1859 இல் தன் சொந்தப் பயன்பாட்டுக்காக ஒரு தொலைநோக்கியைச் செய்த பிறகு வானியலில் ஆர்வம் பூண்டார். இவர் 1877 இல் செவ்வாய்க் கோளின் ஓவியங்களை மென் எழுதுகோலால் வரைந்தார். இது பரவலாக அனைவராலும் அறியப்படலானது. இவற்றை வரைந்து குறுகிய காலத்துக்குள், முதன்முதலாக செவ்வாய்க் கால்வாய்கள் ஒளியியல் பொய்த்தோற்றங்களே எனக் கருத்து தெரிவித்தார்.

இவர் 1880 இல் பால்மோரல் கோட்டைக்கு அழைகாப்பட்டார். அங்கே இவர் அரசி விக்டோரியா அடங்கலான அரசக் குடும்பத்தினருக்கு ஓவியப் பயிற்சி அளித்தார்.

இவர் பிரித்தானிய வானியல் கழகத்தின் நிறுவன உறுப்பினர் ஆவார். இவர் 1897 இலும் 1898 இலும் அக்கழகத் தலைவராகவும் இருந்துள்ளார்.

இவர் 1847 இல் எலிசபெத் கோல்டை மணந்தார். இவர்களது மகளான அன்னா கோல்டு கிரீன், நில இயற்கை ஓவியரான இலாரன்சு ஜார்ஜ் பாம்போர்டை மணந்தார்.

இவர் 1847 இல் எலிசபெத் கோல்டை மணந்தார். இவர்களது மகளான அன்னா கோல்டு கிரீன், நில இயற்கை ஓவியரான இலாரன்சு ஜார்ஜ் பாம்போர்டை மணந்தார்.

மேற்கோள்கள்
-----------

1. ↑  "Nathaniel Everett Green". *Monthly Notices of the Royal Astronomical Society* (Royal Astronomical Society) **60** (5): 318–320. 1900. doi:10.1093/mnras/60.5.318a. Bibcode: 1900MNRAS..60Q.318.. .. பார்த்த நாள்: 2017-02-02.
2. ↑  "Obituary—Nathaniel E. Green". *The Observatory* **23** (288): 67–68. 1900. Bibcode: 1900Obs....23...65.. .

வெளி இணைப்புகள்
---------------

* N.E. Green biography at BAA
* Description of the 1877 Mars opposition observation campaign பரணிடப்பட்டது 2017-11-03 at the வந்தவழி இயந்திரம்

### நினைவேந்தல்கள்

* MNRAS **60** (1900) 318
* Obs **23** (1900) 67